**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΔΩΔΕΚΑΝΗΣΟΥ**

# ΔΗΜΟΣ ΚΩ

**Απόσπασμα από το 17ο πρακτικό της από 02-09-2013 συνεδρίασης**

**της Οικονομικής Επιτροπής του Δήμου Κω.**

## **ΠΕΡΙΛΗΨΗ**

**«Έγκριση τεχνικών προδιαγραφών – όρων διακήρυξης ανοικτού διαγωνισμού προμήθειας Αναλωσίμων Συνεργείων Εργοταξίου»**

Σήμερα στις 02 Σεπτεμβρίου 2013, ημέρα Δευτέρα & ώρα 13:00, η Οικονομική Επιτροπή του Δήμου Κω, συνήλθε σε δημόσια συνεδρίαση στο Δημοτικό Κατάστημα, ύστερα από την υπ’ αριθ. πρωτ. 33693/29-08-2013 πρόσκληση, που εκδόθηκε από τον Πρόεδρο, και γνωστοποιήθηκε στα μέλη της αυθημερόν σύμφωνα με τις διατάξεις των άρθρων 72, 74 και 75 του Ν. 3852/2010 (ΦΕΚ 87 / Α΄ /07-06-2010) – «Νέα Αρχιτεκτονική της Αυτοδιοίκησης και της Αποκεντρωμένης Διοίκησης – Πρόγραμμα Καλλικράτης» .

Πριν από την έναρξη της συνεδρίασης αυτής, ο Πρόεδρος διαπίστωσε ότι στο σύνολο των μελών ήσαν :

|  |  |
| --- | --- |
| ΠΑΡΟΝΤΕΣ   1. Γιωργαράς Αντώνιος 2. Ρούφα Ιωάννα 3. Μπαραχάνος Αθανάσιος[[1]](#footnote-1) 4. Διακογιώργης Ελευθέριος[[2]](#footnote-2) 5. Μήτρου Εμμανουήλ[[3]](#footnote-3) 6. Σιφάκης Ηλίας | ΑΠΟΝΤΕΣ   1. Ζερβός Νικόλαος 2. Μαρκόγλου Σταμάτιος 3. Κιλιμάτος Νικόλαος[[4]](#footnote-4) 4. Μουζουράκης Θεόφιλος 5. Παπαχρήστου-Ψύρη Ευτέρπη   *οι οποίοι κλήθηκαν και δικαιολογημένα δεν προσήλθαν* |

Στην συνεδρίαση παρευρέθηκε η υπάλληλος του Δήμου Κω για την ορθή τήρηση των πρακτικών, όπως προβλέπεται από τις διατάξεις του άρθρου 75 του Ν.3852/2010.

Ο Πρόεδρος, ύστερα από την διαπίστωση απαρτίας, κήρυξε την έναρξη της συνεδρίασης και εισηγήθηκε ως κατωτέρω τα θέματα της ημερήσιας διάταξης.

### ΘΕΜΑ 1ο

### ΑΡ. ΑΠΟΦ. : 214

Ο Πρόεδρος εισηγούμενος το 1ο θέμα της ημερήσιας διάταξης εξέθεσε ότι με την αριθμ. 241/05-08-2013 απόφαση Δ.Σ. εγκρίθηκε η διενέργεια της προμήθειας **«αναλωσίμων για τις ανάγκες των συνεργείων εργοταξίου**». Κατόπιν τούτου ανέφερε ότι κρίνεται απαραίτητη η έγκριση των τεχνικών προδιαγραφών-όρων διακήρυξης του ανοικτού διαγωνισμού. Κριτήριο κατακύρωσης θα είναι η χαμηλότερη τιμή. Η προϋπολογισθείσα δαπάνη ανέρχεται στο ποσό των 69.567,29 €, συμπεριλαμβανομένου του Φ.Π.Α (16%), η οποία έχει προβλεφθεί στον προϋπολογισμό του Δήμου Κω για το οικονομικό έτος 2013.

Ακολούθησε διαλογική συζήτηση κατά την διάρκεια της οποίας διατυπώθηκαν διάφορες απόψεις επί του θέματος μεταξύ αυτών και του μέλους Σιφάκη Ηλία, ο οποίος ανέφερε ότι μετά τις καταγγελίες της Δύναμης Αλλαγής, τις σχετικές με τις αποθήκες του Δήμου, προκύπτει μέγα θέμα για το τι γίνεται με αυτές, τι μπαίνει, τι βγαίνει και γενικά πως γίνεται η διαχείριση τους. Μέχρι αυτό να ξεκαθαριστεί δεν εγκρίνει το θέμα.

Ο Πρόεδρος με τη σειρά του τόνισε ότι κανείς δεν μπορεί να καταγγέλλει και να σπιλώνει άτομα και ειδικότερα εργαζόμενους του Δήμου, χωρίς στοιχεία. Η αποθήκη του Δήμου λειτουργεί άψογα υπό την ευθύνη συγκεκριμένων υπαλλήλων και δεν επιτρέπει σε κανέναν να αμφισβητεί την ακεραιότητά τους.

Στη συνέχεια ζήτησε από τα μέλη να αποφασίσουν σχετικά.

Υπέρ της πρότασης ψήφισαν ο Πρόεδρος κ. Γιωργαράς Αντώνιος και τέσσερα (4) μέλη: 1) Ρούφα Ιωάννα, 2) Μπαραχάνος Αθανάσιος, 3) Διακογιώργης Ελευθέριος, 3) Μήτρου Εμμανουήλ.

Κατά της πρότασης ψήφισε ένα (1) μέλος: 1) Σιφάκης Ηλίας.

Η Οικονομική Επιτροπή μετά από διαλογική συζήτηση, ανταλλαγή θέσεων και απόψεων, αφού έλαβε υπόψη της :

* Την εισήγηση του Προέδρου
* Τις διατάξεις των άρθρων 72 και 75 του Ν. 3852/2010
* Τις διατάξεις του ΕΚΠΟΤΑ (Αποφ. Υπ. Εσ. 11389/93)
* Την αριθ. 241/2013 απόφαση Δ.Σ.
* Τον προϋπολογισμό του Δήμου Κω για το 2013 στους Κ.Α. 30.6691, 30.6692 και 30.6699.04 στους οποίους έχουν προβλεφθεί πιστώσεις οι οποίες έχουν αναληφθεί
* Τις Τεχνικές Προδιαγραφές οι οποίες συντάχθηκαν από την αρμόδια υπηρεσία του Δήμου
* Την συζήτηση που προηγήθηκε και τις απόψεις που διατυπώθηκαν

**ΑΠΟΦΑΣΙΖΕΙ κατά ΠΛΕΙΟΨΗΦΙΑ**

**Με πέντε (5) ΝΑΙ και ένα (1) ΟΧΙ**

Α. Εγκρίνει τις τεχνικές προδιαγραφές της **«Προμήθειας αναλωσίμων συνεργείων εργοταξίου»**, ενδ. προϋπολογισμού 69.567,29 € (συμπεριλαμβανομένου του ΦΠΑ 16%)

Β. Εγκρίνει τους όρους διακήρυξης του ανοικτού διαγωνισμού με κριτήριο κατακύρωσης τη χαμηλότερη τιμή ανά είδος, σύμφωνα με το συνημμένο σχέδιο, το οποίο αποτελεί αναπόσπαστο μέρος της παρούσας απόφασης.

Γ. Διαθέτει το ποσό των 55.000,00 €, συμπεριλαμβανομένου του Φ.Π.Α. και σε βάρος των Κ.Α. 30.6691, 30.6692 και 30.6699.04 του προϋπολογισμού του Δήμου Κω για το οικονομικό έτος 2013. Το υπόλοιπο ποσό των 14.567,29 € θα βαρύνει τον προϋπολογισμό του 2014.

………….……………………………………………………………………………………………...

Αφού συντάχθηκε και αναγνώσθηκε το πρακτικό αυτό, υπογράφεται ως κατωτέρω.

|  |  |
| --- | --- |
| **Ο Πρόεδρος της Οικονομικής Επιτροπής**  Γιωργαράς Αντώνιος | **Τα μέλη**  1. Ρούφα Ιωάννα 2. Μπαραχάνος Αθανάσιος 3. Διακογιώργης Ελευθέριος 4. Μήτρου Εμμανουήλ 5. Σιφάκης Ηλίας |

# EΛΛΗΝΙΚΗ ΔΗΜΟΚΡΑΤΙΑ Αντιμάχεια ……/……../2013

ΠΕΡΙΦΕΡΕΙΑ Ν. ΑΙΓΑΙΟΥ

ΝΟΜΟΣ ΔΩΔΕΚΑΝΗΣΟΥ ΑΡΙΘ.ΠΡΩΤ………………..

**ΔΗΜΟΣ ΚΩ**

**ΘΕΜΑ : ΠΡΟΜΗΘΕΙΑ ΑΝΑΛΩΣΙΜΩΝ ΣΥΝΕΡΓΕΙΟΥ ΕΡΓΟΤΑΞΙΟΥ ΔΗΜΟΥ ΚΩ**

**ΠΡΟΫΠΟΛΟΓΙΣΜΟΣ : 69.567,29 με Φ.Π.Α 16 %**

**ΧΡΗΜΑΤΟΔΟΤΗΣΗ : ΙΔΙΟΙ ΠΟΡΟΙ**

###### **ΣΧΕΔΙΟ**

###### **ΔΙΑΚΗΡΥΞΗ ΑΝΟΙΧΤΟΥ ΔΙΑΓΩΝΙΣΜΟΥ**

**Ο ΔΗΜΑΡΧΟΣ ΚΩ**

Έχοντας λάβει υπόψη :

1. Τις διατάξεις του άρθρου 2 παρ.12 του Ν 2286/95
2. Τις διατάξεις ΕΚΠΟΤΑ ( αρ.11389/1993, απόφαση του ΥΠ .ΕΣ
3. Το άρθρο 209 του νέου Δ. Κ.Κ
4. Τις διατάξεις του Ν. 3852/2010
5. Το Ν.3548/07 (ΦΕΚ 68Ά /20.03.2007) Καταχώρηση δημοσιεύσεων των φορέων του δημοσίου στο Νομαρχιακό και τοπικό τύπο και άλλες διατάξεις
6. Το Ν. 2690/99 Κύρωση του Κώδικα Διοικητικής Διαδικασίας και άλλες διατάξεις .
7. Το Ν.3310/2005 μέτρα για την διασφάλιση της διαφάνειας κα ιτην αποτροπή καταστρατηγήσεων κατά τη διαδικασία σύναψης δημόσιων συμβάσεων
8. Την υπ’ αριθμό 05/02.02.2013 απόφαση του Δ.Σ που ψηφίζει την αναμόρφωση του προϋπολογισμό του 2013.
9. Την αριθμ. 241/05.08.2013 απόφαση Δ.Σ. με την οποία εγκρίθηκε η διενέργεια της προμήθειας
10. Την υπ’ αριθμό ………/2013 απόφαση της Οικονομικής Επιτροπής με την οποία εγκρίθηκαν οι τεχνικές προδιαγραφές και η κατάρτιση των όρων του διαγωνισμού
11. Την ανάγκη του Δήμου για την συγκεκριμένη προμήθεια

**ΔΙΑΚΗΡΥΣΣΕΙ**

Ανοιχτό μειοδοτικό διαγωνισμό με σφραγισμένες προσφορές με κριτήριο κατακύρωσης τη χαμηλότερη τιμή ανά είδος για την «**Προμήθεια Αναλωσίμων συνεργείων εργοταξίου του Δήμου Κω »** προϋπολογισμού **69.567,29 €** με 16 % Φ.Π.Α.

Καθορίζουμε τους όρους του διαγωνισμού ως εξής:

**Άρθρο 1ο :**

**ΔΑΠΑΝΗ**

Η προϋπολογισθείσα δαπάνη για την προμήθεια Αναλωσίμων Συνεργείων Εργοταξίου ανέρχεται στο ποσό των 69.567,29 € συμπεριλαμβανομένου του Φ. Π. Α 16 % . Η δαπάνη θα καλυφθεί από το προϋπολογισμό του 2013 με το ποσό των **55.000,00 €** στους Κ.Α **30.6691 , 30.6692 και 30.6699.04 .**Το υπόλοιπο ποσό των **14.567,29** θα καλυφθεί από τον προϋπολογισμό του 2014 .

**Άρθρο 2ο : Πληροφορίες**

Αντίγραφο της διακήρυξης και των παραρτημάτων που τη συνοδεύουν χορηγείται ή αποστέλλεται ταχυδρομικά στους ενδιαφερόμενους, ύστερα από αίτηση που υποβάλλεται στο Γραφείο Προμηθειών Δήμου Κω στην Αντιμάχεια, στα τηλέφωνα 2242360115 , 2242360162, 2242360123

Οι προσφορές μπορεί να αποστέλλονται με οποιοδήποτε τρόπο και να κατατίθενται :

1. εάν αποσταλούν μέχρι **και την προηγούμενη ημέρα του διαγωνισμού** .Οι προσφορές πρωτοκολλούνται **1)** από το πρωτόκολλο του Δήμου Ακτή Κουντουριώτη 7, 85300 ΚΩΣ και παραλαμβάνονται με απόδειξη , στο Δήμο Κω, και **2)** από το πρωτόκολλο της Δημοτικής Ενότητας Αντιμάχειας (πρώην Δημαρχείο Ηρακλειδών ) Αντιμάχεια 85302 και
2. Προσφορές μπορεί να **κατατίθενται επίσης απ’ ευθείας την ημέρα του διαγωνισμού στην επιτροπή διαγωνισμού** με έδρα την Αντιμάχεια –Κως Τ.κ 85302 εφόσον προσκομίζεται από τον ίδιο η προσφορά είτε νόμιμος αντιπρόσωπος σας όπως ορίζεται στο άρθρο 7 παρ.5 του ΕΚΠΟΤΑ .

**Άρθρο 3ο : Ημερομηνία & Τόπος αποσφράγισης των προσφορών**

Ημερομηνία αποσφράγισης των προσφορών από την αρμόδια επιτροπή ορίζεται η **............................................ 2013**  **ημέρα ........................ και ώρα ..............μμ** στο κτίριο του πρώην Δήμου Ηρακλειδών στην Αντιμάχεια (1ος όροφος Γραφείο Προμηθειών ) .

**Άρθρο 4ο : Γλώσσα**

Όλα τα έγγραφα που απαιτούνται για την διενέργεια του διαγωνισμού και την συμμετοχή σ' αυτόν συντάσσονται στην Ελληνική γλώσσα .

**Άρθρο 5ο : Δικαιούμενοι συμμετοχής**

Δικαιούμενοι συμμετοχής είναι:

1. όλα τα φυσικά ή νομικά πρόσωπα,
2. ενώσεις προμηθευτών που υποβάλλουν κοινή προσφορά, εφόσον πληρούν τις προϋποθέσεις του άρθρου 8 του ΕΚΠΟΤΑ και
3. συνεταιρισμοί

**Άρθρο 6ο : Δικαιολογητικά συμμετοχής**

Οι δικαιούμενοι συμμετοχής στους διαγωνισμούς υποβάλουν μαζί με την προσφορά **επί ποινή αποκλεισμού σε δύο αντίγραφα** , τα παρακάτω αναγραφόμενα δικαιολογητικά, ήτοι:

**Α. ΟΙ ΕΛΛΗΝΕΣ ΠΟΛΙΤΕΣ**

1. **Εγγυητική επιστολή συμμετοχής** **στο διαγωνισμό** τουλάχιστον 4μηνης λήξεως από την ημέρα διενέργειας του διαγωνισμού, αναγνωρισμένου πιστωτικού ιδρύματος ή τράπεζας ποσού 5% επί του ενδεικτικού προϋπολογισθέντος ποσού της μελέτης (με το ΦΠΑ) δηλαδή **3.478,36€ ( άρθρο 26 παρ.1 ΕΚΠΟΤΑ εδάφιο 11)**

Σε περίπτωση που συμμετέχων στο διαγωνισμό επιθυμεί να συμμετάσχει στον διαγωνισμό όχι για όλα τα είδη τότε θα πρέπει η εγγυητική συμμετοχής του να καλύπτει το 5% της προϋπολογισθείσης αξίας με ΦΠΑ των επιμέρους υλικών .

Η εγγύηση συμμετοχής πρέπει να περιλαμβάνει τα ακόλουθα στοιχεία: ημερομηνία έκδοσης, τον εκδότη, τον οργανισμό αυτοδιοίκησης προς τον οποίο απευθύνεται, τον αριθμό της εγγύησης, το ποσό που καλύπτει και τέλος την επωνυμία του συμμετέχοντος υπέρ του οποίου εκδίδεται, τη σχετική διακήρυξη και την ημερομηνία του διαγωνισμού . Η εγγυητική επιστολή θα πρέπει να αναφέρει ότι παρέχεται ανέκκλητα και ανεπιφύλακτα, ο δε εκδότης παραιτείται του δικαιώματος της διαιρέσεως και διζήσεως και ότι το ποσό της εγγύησης τηρείται στη διάθεση του Δήμου που διενεργεί τον διαγωνισμό και ότι θα καταβληθεί ολικά ή μερικά χωρίς καμία από μέρους του εκδότη αντίρρηση ή ένσταση και χωρίς να ερευνηθεί το βάσιμο ή μη της απαίτησης μέσα σε τρεις 3 ημέρες από την απλή έγγραφη ειδοποίηση .

**2. Απόσπασμα Ποινικού Μητρώου** , από το να προκύπτει ότι δεν έχουν καταδικασθεί για αδίκημα σχετικό με την άσκηση της επαγγελματικής τους δραστηριότητας ,

**3.Πιστοποιητικό** αρμόδιας δικαστικής ή διοικητικής αρχής από το οποίο να προκύπτει **ότι δεν τελούν** υπό πτώχευση ,εκκαθάριση , αναγκαστική διαχείριση ,πτωχευτικό συμβιβασμό , ή άλλη ανάλογη κατάσταση και επίσης ότι **δεν τελούν υπό διαδικασία** κήρυξης σε πτώχευση ή έκδοσης απόφασης αναγκαστικής εκκαθάρισης ή αναγκαστικής διαχείρισης ή πτωχευτικού συμβιβασμού ή υπό άλλη ανάλογη διαδικασία.

**4. Πιστοποιητικό**  του Οικείου Επιμελητηρίου , με το οποίο θα πιστοποιείται η εγγραφή τους σ’ αυτό που θα έχει εκδοθεί το πολύ έξι μήνες πριν από την διενέργεια του διαγωνισμού.

**5. Υπεύθυνη δήλωση του Ν 1599/86** όπου να αναφέρει τους ασφαλιστικούς φορείς προς τους οποίους υποχρεούται στην καταβολή εισφορών για το προσωπικό που απασχολεί .

**6. Πιστοποιητικό** από αρμόδια αρχή από το οποίο να προκύπτει η ασφαλιστική ενημερότητα για το προσωπικό που ή ίδια απασχολεί .

**7.Πιστοποιητικό** από αρμόδια αρχή από το οποίο να προκύπτει ότι είναι ενήμεροι ως προς τις φορολογικές υποχρεώσεις τους κατά την ήμερα διενέργειας του διαγωνισμού.

**8. Υπεύθυνη δήλωση του Ν.1599/86** ότι έλαβε γνώση των όρων της διακήρυξης και των σχετικών με αυτήν διατάξεων και νόμων και τους αποδέχεται πλήρως και ανεπιφύλακτα

**9.Υπεύθυνη δήλωση** **του Ν.1599/86** στην οποία να δηλώνεται ότι δεν υφίστανται νομικοί περιορισμοί και ότι δεν έχει αποκλειστεί η συμμετοχή της εταιρείας από διαγωνισμούς του δημοσίου ή των ΟΤΑ.

**Β. ΟΙ ΑΛΛΟΔΑΠΟΙ**

Τα ως άνω για τους Έλληνες πολίτες αλλά με έκδοση της χώρας εγκατάστασης τους .

Γ) **ΝΟΜΙΚΑ ΠΡΟΣΩΠΑ ΗΜΕΔΑΠΑ Ή ΑΛΛΟΔΑΠΑ** Όλα τα ανωτέρω , όσον αφορά το Πιστοποιητικό ποινικού μητρώου ,

Υπόχρεοι στην προσκόμιση ποινικού μητρώου είναι:

ομόρρυθμοι εταίροι και διαχειριστές Ο.Ε. και Ε.Ε.

διαχειριστές Ε.Π.Ε

Πρόεδρος, Δ/νων Σύμβουλος για Α.Ε.

Σε κάθε άλλη περίπτωση νομικού προσώπου οι νόμιμοι εκπρόσωποί του.

Οι Εταιρείες έχουν την υποχρέωση να καταθέσουν το Καταστατικό του νομικού τους προσώπου με όλες τις μεταβολές του και όπως ισχύει την ημέρα κατάθεσης της προσφοράς νόμιμα επικυρωμένο .

Δ)**ΟΙ ΣΥΝΕΤΑΙΡΙΣΜΟΙ**

1. Εγγυητική επιστολή ως ανωτέρω

2.Βεβαίωση Εποπτεύουσας αρχής ότι ο συνεταιρισμός λειτουργεί νόμιμα

3.Πιστοποιητικό αρμόδια Δικαστικής ή Διοικητικής αρχής από το οποίο να προκύπτει ότι δεν συντρέχουν οι ανωτέρω περιπτώσεις 3 , 6 και 7 του (α).

Ε) **ΕΝΩΣΕΙΣ ΠΡΟΜΗΘΕΥΤΩΝ (ΚΟΙΝΗ ΠΡΟΣΦΟΡΑ )**

1. Όλα τα παραπάνω κατά περίπτωση δικαιολογητικά για κάθε προμηθευτή που συμμετέχει στην ένωση .

**Εφόσον οι προμηθευτές συμμετέχουν στους διαγωνισμούς με εκπροσώπους απαιτείται :**

**1.Εξουσιοδότηση** στον καταθέτοντα την προσφορά, εφόσον δεν παρίσταται το ίδιο φυσικό πρόσωπο ή εταίρος (εκτός των ανωνύμων εταιρειών – ΑΕ). Η εξουσιοδότηση υποβάλλεται είτε με συμβολαιογραφικό πληρεξούσιο ή σε δήλωση του Ν.1599/86 με θεώρηση του γνήσιου της υπογραφής από διοικητική ή δικαστική αρχή, όταν αφορά φυσικό πρόσωπο. Όταν πρόκειται για εταιρεία (Ε.Ε., Ο.Ε., Ε.Π.Ε.) απαιτείται εξουσιοδότηση από το νόμιμο εκπρόσωπό της στον καταθέτοντα την προσφορά, βεβαιωμένου του γνησίου της υπογραφής από δικαστική ή διοικητική αρχή.

**2.** Οι ανώνυμες εταιρείες (ΑΕ) θα εκπροσωπούνται από μέλος του Δ.Σ. που θα παραστεί

αυτοπροσώπως ή από νόμιμα εξουσιοδοτημένο άτομο, προσκομίζοντας σχετικό πρακτικό του Δ.Σ. περί συμμετοχής της στο διαγωνισμό και ορισμού εκπροσώπου

της, πρωτότυπο ή νόμιμα επικυρωμένο.

**Άρθρο 7ο :** **Τρόπος κατάθεσης προσφορών**

Όσοι επιθυμούν να λάβουν μέρος σε ανοιχτό διαγωνισμό πρέπει να καταθέσουν έγγραφες προσφορές μέσα στην προθεσμία που ορίζεται από την σχετική προκήρυξη.

Οι προσφορές μπορεί να αποστέλλονται στην υπηρεσία **με οποιοδήποτε τρόπο** και παραλαμβάνονται με απόδειξη, με την απαραίτητη όμως προϋπόθεση ότι αυτές θα περιέχονται στην υπηρεσία μέχρι την προηγούμενη της διενέργειας του διαγωνισμού. Προσφορές μπορεί να κατατίθενται επίσης απευθείας στην Επιτροπή του Διαγωνισμού εφόσον προσκομίζονται από τον ίδιο η προσφορά είτε την καταθέτει νόμιμος εκπρόσωπος όπως ορίζεται στο άρθρο 7 παρ 5 του ΕΚΠΟΤΑ .

Στις περιπτώσεις που οι υποβαλλόμενες ή οι ταχυδρομικά αποστελλόμενες προσφορές δεν πληρούν τα οριζόμενα από τις διατάξεις των προηγουμένων παραγράφων του παρόντος άρθρου δεν λαμβάνονται υπόψη.

Προσφορές που περιέρχονται στην υπηρεσία με οποιοδήποτε τρόπο πριν την διενέργεια του διαγωνισμού, δεν αποσφραγίζονται αλλά παραδίνονται στα αρμόδια όργανα που παραλαμβάνουν τις προσφορές προ της εκπνοής της προθεσμίας που καθορίζεται από την διακήρυξη, προκειμένου να αποσφραγιστούν οι προσφορές που υποβάλλονται ή περιέρχονται στην υπηρεσία με οποιονδήποτε τρόπο εκπρόθεσμα.

**Άρθρο 8ο : Τρόπος Σύνταξης των Προσφορών**

**Στον φάκελο κάθε προσφοράς πρέπει να αναγράφονται ευκρινώς :**

α. Η λέξη ΠΡΟΣΦΟΡΑ με κεφαλαία γράμματα.

β. Ο πλήρης τίτλος της αρμόδιας υπηρεσίας που διενεργεί την προμήθεια .

γ. Ο αριθμός της διακήρυξης .

δ. Η ημερομηνία διενέργειας του διαγωνισμού .

ε. Τα στοιχεία του αποστολέα .

**Με ποινή να μην γίνουν αποδεκτές οι προσφορές υποβάλλονται μέσα σε φάκελο καλά σφραγισμένο , σε δύο αντίγραφα ο οποίος θα αναφέρει τις ενδείξεις που αναφέρονται στα άρθρο 8 του παρόντος .Προσφορές που υποβάλλονται ανοιχτές δεν γίνονται αποδεκτές .**

Μέσα στο φάκελο της προσφοράς τοποθετούνται όλα τα σχετικά με την προσφορά στοιχεία και ειδικότερα ως εξής:

Στον κυρίως φάκελο **σε δύο αντίγραφα** τοποθετούνται όλα τα ζητούμενα δικαιολογητικά και η εγγύηση συμμετοχής. Τα τεχνικά στοιχεία της προσφοράς **σε δύο αντίγραφα** σύμφωνα με το άρθρο 12 παρ 1 του ΕΚΠΟΤΑ τοποθετούνται σε χωριστό σφραγισμένο φάκελο, μέσα στον κυρίως φάκελο, με την ένδειξη **«ΤΕΧΝΙΚΗ ΠΡΟΣΦΟΡΑ**». Τα οικονομικά στοιχεία τοποθετούνται **σε δύο αντίγραφα** σε χωριστό σφραγισμένο φάκελο, επίσης μέσα στον κυρίως φάκελο με την ένδειξη «**ΟΙΚΟΝΟΜΙΚΗ ΠΡΟΣΦΟΡΑ**».

Οι φάκελοι τεχνικής και οικονομικής προσφοράς θα φέρουν και τις ενδείξεις του κυρίως φακέλου.

Σε περίπτωση που τα τεχνικά στοιχεία της προσφοράς δεν είναι δυνατόν, λόγω μεγάλου όγκου, να τοποθετηθούν στον κυρίως φάκελο, τότε αυτά συσκευάζονται ιδιαίτερα και ακολουθούν τον κυρίως φάκελο με την ένδειξη «ΠΑΡΑΡΤΗΜΑ ΠΡΟΣΦΟΡΑΣ» και τις λοιπές ενδείξεις του κυρίως φακέλου.

Οι προσφορές δεν πρέπει να έχουν ξύσματα, σβησίματα, προσθήκες, διορθώσεις.

Εάν υπάρχει στην προσφορά οποιαδήποτε διόρθωση, αυτή πρέπει να είναι καθαρογραμμένη και μονογραμμένη από τον προσφέροντα, η δε επιτροπή διενέργειας του διαγωνισμού παραλαμβάνει και αποσφραγίζει τις προσφορές και κατά τον έλεγχο καθαρογράφει την τυχόν διόρθωση και μονογράφει και σφραγίζει αυτήν. Η προσφορά απορρίπτεται όταν υπάρχουν σ’ αυτήν διορθώσεις οι οποίες την καθιστούν ασαφή κατά τη κρίση του οργάνου αξιολόγησης των προσφορών.

Ο προσφέρων θεωρείται ότι αποδέχεται πλήρως και ανεπιφύλακτα όλους τους όρους της

διακήρυξης, εκτός αν κατά περίπτωση στην προσφορά αναφέρει ρητά τα σημεία εκείνα τα οποία δεν αποδέχεται. Οι προσφορές υπογράφονται υποχρεωτικά από τους ίδιους τους διαγωνιζόμενους ή τους νόμιμους εκπροσώπους τους. Η προσφορά της ένωσης προμηθευτών υπογράφεται υποχρεωτικά είτε από όλα τα μέλη της ένωσης είτε από εκπρόσωπο διορισμένο με συμβολαιογραφικό έγγραφο.

Προσφορές που δεν είναι συνταγμένες σύμφωνα με την παρούσα διακήρυξη ή δεν είναι

υπογεγραμμένες και δεν φέρουν τη σφραγίδα του προσφέροντα, αποκλείονται από το διαγωνισμό.

**Άρθρο 9ο : Αποκλίσεις- Διευκρινήσεις**

Ο Προσφέρων θεωρείται ότι αποδέχεται πλήρως και ανεπιφυλάκτως όλους τους όρους της διακήρυξης , εκτός εάν κατά περίπτωση στην προσφορά του ρητά αναφέρει τα σημεία εκείνα τα οποία τυχόν δεν αποδέχεται .Στην Περίπτωση αυτή πρέπει ο προσφέρων να αναφέρει στην προσφορά του τους όρους της προσφοράς που είναι διαφορετικοί από τους όρους της διακήρυξης , προκειμένου να αξιολογηθούν .

Διευκρινίσεις που δίνονται από τους προσφέροντες οποτεδήποτε μετά τη λήξη του χρόνου κατάθεσης των προσφορών τους δεν γίνονται δεκτές και απορρίπτονται ως απαράδεκτες.

Διευκρινήσεις δίδονται μόνο όταν ζητούνται από συλλογικό όργανο, είτε ενώπιον, είτε ύστερα από έγγραφο της Υπηρεσίας μετά από σχετική γνωμοδότηση του συλλογικού οργάνου.

Σημειώνεται ότι, από τις διευκρινήσεις που δίδονται σύμφωνα με τα παραπάνω, λαμβάνονται υπόψη μόνο εκείνες που αναφέρονται στα σημεία που ζητήθηκαν.

**Άρθρο 10ο : Αντιπροσφορές-Εναλλακτικές Προσφορές**

Εναλλακτικές προσφορές δε γίνονται δεκτές και σε περίπτωση που υποβληθούν δε λαμβάνονται υπόψη . Εάν οι κυρίες και οι εναλλακτικές προσφορές ή λύσεις δεν κατονομάζονται ρητά από τους προμηθευτές ,δε λαμβάνεται υπόψη καμία από αυτές .

Στους διαγωνισμούς δεν γίνονται δεκτές αντιπροσφορές και σε περίπτωση υποβολής τους απορρίπτονται, ως απαράδεκτες.

**Άρθρο 11ο : Τιμή Προσφοράς**

Οι τιμές θα πρέπει να δίδονται σε ΕΥΡΩ και πρέπει να αναγράφεται αριθμητικώς

Στην τιμή περιλαμβάνονται οι τυχόν υπέρ τρίτων κρατήσεις ως και κάθε άλλη επιβάρυνση , εκτός από το Φ.Π.Α , για παράδοση του υλικού στον τόπο και με τον τρόπο που προβλέπεται στην παρούσα διακήρυξη .

Εφόσον από την προσφορά δεν προκύπτει με σαφήνεια η προσφερόμενη τιμή ή δεν δίδεται ενιαία τιμή για το μέρος της ποσότητας που προσφέρει ο μετέχων στον διαγωνισμό ή για ολόκληρη την ποσότητα που προκηρύχθηκε , η προσφορά απορρίπτεται ως απαράδεκτη με απόφαση της Οικονομικής Επιτροπής ύστερα από γνωμοδότηση του αρμόδιου για την αξιολόγηση των προσφορών οργάνου .

Προσφορές που θέτουν όρο αναπροσαρμογής της τιμής απορρίπτονται ως απαράδεκτες.

Οι τιμές θα δίδονται ως εξής:

Ι. Τιμή με κρατήσεις χωρίς Φ.Π.Α.

ΙΙ. Ποσοστό Φ.Π.Α. επί τοις % στο οποίο υπάγεται το είδος. (Σε περίπτωση που αναφέρεται εσφαλμένος Φ.Π.Α. αυτός θα διορθώνεται από την Υπηρεσία). Η τιμή με κρατήσεις και χωρίς Φ.Π.Α. θα λαμβάνεται για τη σύγκριση των προσφορών.

Αναλυτικά κάθε άλλο κόστος με το οποίο επιβαρύνεται η τιμή.

Η υπηρεσία διατηρεί το δικαίωμα να ζητήσει από τους συμμετέχοντες στοιχεία απαραίτητα για την τεκμηρίωση των προσφερόμενων τιμών, οι δε προμηθευτές υποχρεούνται να παρέχουν αυτά.

**Άρθρο 12ο : Χρόνος ισχύος των προσφορών**

Οι προσφορές ισχύουν και δεσμεύουν τους προμηθευτές για τρείς (3) μήνες από την ημερομηνία διενέργειας του διαγωνισμού. Ο υπολογισμός του χρονικού διαστήματος αρχίζει από την επομένη της ημέρας διενέργειας του διαγωνισμού .

Προσφορά που ορίζει χρόνο ισχύος μικρότερο του προβλεπόμενου από την διακήρυξη απορρίπτεται ως απαράδεκτη.

Η ισχύς της προσφοράς μπορεί να παρατείνεται, εφ’ όσον ζητηθεί από την υπηρεσία, πριν από την λήξη της.

**Άρθρο 13ο** **:** **Αποσφράγιση των προσφορών και ανακοίνωση τιμών**

Η αποσφράγιση των προσφορών γίνεται δημόσια ενώπιον της επιτροπής παραλαβής και αποσφράγισης προσφορών.

Η επιτροπή προβαίνει στην έναρξη της διαδικασίας αποσφράγισης των προσφορών την ημερομηνία και ώρα που ορίζεται από τη διακήρυξη. Προσφορές που υποβάλλονται στην επιτροπή μετά την έναρξη της διαδικασίας αποσφράγισης δεν αποσφραγίζονται, αλλά παραδίδονται στην Υπηρεσία για επιστροφή, ως εκπρόθεσμες.

Η αποσφράγιση γίνεται με την παρακάτω διαδικασία:

Αποσφραγίζεται ο κυρίως φάκελος καθώς και ο φάκελος της τεχνικής προσφοράς, μονογράφονται δε και σφραγίζονται από την επιτροπή όλα τα δικαιολογητικά και η τεχνική προσφορά κατά φύλλο.

Ο φάκελος της οικονομικής προσφοράς **δεν** αποσφραγίζεται, αλλά μονογράφεται και σφραγίζεται από την επιτροπή. Η αποσφράγιση του οικονομικού φακέλου θα γίνει την ημερομηνία και ώρα που θα ορίζεται από πρόσκληση της αρμόδιας επιτροπής.

Οι φάκελοι των οικονομικών προσφορών, για όσες προσφορές δεν κρίθηκαν – κατά την αξιολόγηση των τεχνικών και λοιπών στοιχείων – αποδεκτές, δεν αποσφραγίζονται αλλά επιστρέφονται.

Οποιαδήποτε πληροφόρηση των ενδιαφερομένων μπορεί να γίνει και μέσω fax με απόδειξη.

**Άρθρο 14ο : Τεχνικές προδιαγραφές**

Τα προσφερόμενα είδη πρέπει να πληρούν τις τεχνικές προδιαγραφές που περιγράφονται στο παράρτημα με τίτλο ΤΕΧΝΙΚΗ ΕΚΘΕΣΗ & ΠΡΟΫΠΟΛΟΓΙΣΜΟΣ το οποίο αποτελεί αναπόσπαστο μέρος της παρούσας και που θα επισυναφθεί και στη σύμβαση.

**Άρθρο 15ο** **: Αξιολόγηση προσφορών**

1)Για την τελική επιλογή του προμηθευτή , θα ληφθούν υπόψη :

Α)η συμφωνία της προσφοράς προς του όρους και τις τεχνικές προδιαγραφές της διακήρυξης ,

Β) ο ανταγωνισμός που αναπτύχθηκε ,

Γ)η τιμή της προσφοράς σε σχέση και με τις τιμές που προσφέρθηκαν σε προηγούμενους διαγωνισμούς και την τρέχουσα στην αγορά τιμή .

Επίσης θα εξετασθεί και η φερεγγυότητα τους , η επαγγελματική τους αξιοπιστία, η οικονομική τους κατάσταση και οι τεχνικές τους δυνατότητες .

2) Η κατακύρωση γίνεται στον προμηθευτή που προσφέρει τη χαμηλότερη τιμή , εφόσον η προσφορά του κρίνεται αποδεκτή με βάση τις Τεχνικές προδιαγραφές και τους όρους της διακήρυξης .

3) Ισοδύναμες θεωρούνται οι προσφορές που περιέχουν την ίδια τιμή και είναι σύμφωνες με τους όρους και τις Τεχνικές προδιαγραφές της διακήρυξης .

4)Προσφορές που είναι αόριστες και ανεπίδεκτες εκτίμησης ή είναι υπό αίρεση , απορρίπτονται ως απαράδεκτες , με απόφαση της Οικονομικής Επιτροπής ύστερα από γνωμοδότηση της επιτροπής διαγωνισμού.

5)Προσφορές που παρουσιάζουν κατά την κρίση της επιτροπής του διαγωνισμού ουσιώδεις αποκλίσεις από τους όρους και τις τεχνικές προδιαγραφές της διακήρυξης απορρίπτονται ως απαράδεκτες .

**Άρθρο 16ο : Ενστάσεις προ της υπογραφής της σύμβασης**

Ένσταση κατά την διακήρυξης του διαγωνισμού ή της νομιμότητας διενέργειας του, ή της συμμετοχής προμηθευτή σ’ αυτόν, υποβάλλεται εγγράφως ως εξής:

* **Κατά της διακήρυξης του διαγωνισμού, στην αρμόδια για την διενέργεια του διαγωνισμού υπηρεσία μέσα στο μισό του χρονικού διαστήματος από την δημοσίευση της διακήρυξης μέχρι την ημερομηνία υποβολής των προσφορών, σύμφωνα με τις διατάξεις του ΕΚΠΟΤΑ άρθρο 15 παρ 1α.**

**Για τον καθορισμό της προθεσμίας αυτής συνυπολογίζονται και οι ημερομηνίες της δημοσίευσης της διακήρυξης και της υποβολής των προσφορών.**

* **Κατά της νομιμότητας της διενέργειας του διαγωνισμού ή της συμμετοχής σ’ αυτόν, μόνο από προμηθευτή που συμμετέχει στον διαγωνισμό ή αποκλείσθηκε από αυτόν σε οποιοδήποτε στάδιο της διαδικασίας του και για λόγους που ανακύπτουν κατά το αντίστοιχο στάδιο, στην αρμόδια για την διενέργεια διαγωνισμού επιτροπή, μέχρι και την επόμενη εργάσιμη μέρα από την ανακοίνωση του αντίστοιχου σταδίου.**

**Η ένσταση αυτή δεν επιφέρει αναβολή ή διακοπή του διαγωνισμού από το αρμόδιο όργανο, το όργανο αυτό υποβάλλει την ένσταση με αιτιολογημένη γνωμοδότηση του στη οικονομική επιτροπή που αποφαίνεται τελικά.**

Ενστάσεις που υποβάλλονται για οιουσδήποτε άλλους από τους προαναφερόμενους λόγους, προ της υπογραφής της σύμβασης δεν γίνονται δεκτές.

Κατά της αποφάσεως κατακύρωσης μπορεί να ασκηθεί προσφυγή στην ειδική επιτροπή του αρ. 152 του Ν. 3463/2006 σύμφωνα με τις ισχύουσες διατάξεις.

**Άρθρο 17ο Αποτέλεσμα –κατακύρωση**

Η κατακύρωση του διαγωνισμού γίνεται με απόφαση της Οικονομικής Επιτροπής , ύστερα από γνωμοδότηση της επιτροπής αξιολόγησης.

Κατά της κατακυρωτικής απόφαση μπορεί να υποβληθεί ενδικοφανής προσφυγή ή να ασκηθεί προσφυγή στον αρμόδιο υπουργό , κατά τα προβλεπόμενα στο άρθρο 150-152 του Ν.3463/06.

**Άρθρο 18ο Εγγυήσεις**

Οι εγγυήσεις θα προέρχονται από τα πιστωτικά ιδρύματα ή άλλα νομικά πρόσωπα που λειτουργούν νόμιμα στα κράτη – μέλη της Ευρωπαϊκής Ένωσης και έχουν σύμφωνα με τα ισχύοντα το δικαίωμα αυτό. Τα αντίστοιχα έγγραφα των εγγυήσεων αν δεν είναι διατυπωμένα στην Ελληνική θα συνοδεύονται από επίσημη μετάφραση.

Κάθε προσφορά θα συνοδεύεται υποχρεωτικά από εγγύηση συμμετοχής υπέρ του συμμετέχοντος, για ποσό που θα καλύπτει το 5% της συνολικής προϋπολογισθείσης δαπάνης ή της αναλογικά προϋπολογισθείσης δαπάνης για την ποσότητα που επιτρέπεται να προσφερθεί .

Η εγγύηση πρέπει να ισχύει για τρεις (3) μήνες από την ημέρα του διαγωνισμού. Εγγύηση που αναφέρει χρόνο ισχύος μικρότερο ή έχει εκδοθεί σε συνάλλαγμα, απορρίπτεται ως απαράδεκτη.

Για την καλή εκτέλεση των όρων της σύμβασης, οι προμηθευτές είναι υποχρεωμένοι να καταθέτουν εγγυητική επιστολή που να καλύπτει το 10% της συνολικής συμβατικής αξίας των ειδών, χωρίς το ΦΠΑ. Η εγγυητική επιστολή καλής εκτέλεσης θα κατατίθεται μαζί με την υπογραφή της σύμβασης. Οι εγγυήσεις συμμετοχής και καλής εκτέλεσης πρέπει να προβλέπουν ότι σε περίπτωση κατάπτωσής των το οφειλόμενο ποσό ισχύει και στην περίπτωση κατάπτωσης εγγυητικής επιστολής προκαταβολής , αλλά μόνο επί του ποσού των τόκων . Σε πάγιο τέλους χαρτοσήμου υπόκειται και το τυχόν οφειλόμενο ποσό λόγω επιβολής προστίμου . Οι υπέρ τρίτων κρατήσει πλην της κράτησης 0,25% υπέρ του Δημοσίου , υπόκειται στο εκάστοτε ισχύον αναλογικό τέλος χαρτοσήμου και στην επ’ αυτού εισφορά υπέρ Ο.Γ.Α .

Κατά τα λοιπά ισχύουν τα αναφερόμενα στο άρθρο 26 του ΕΚΠΟΤΑ.

**Άρθρο 19o: Παραλαβή υλικών**

Η παραλαβή του Είδους θα γίνει από Επιτροπή οριζόμενη από το Δ.Σ. ύστερα από ποσοτικό, ποιοτικό και μακροσκοπικό έλεγχο συντάσσοντας το σχετικό πρωτόκολλο παραλαβής**. Η παράδοση των ειδών θα γίνει στο Δήμο σε χώρο που θα υποδειχθεί από την Υπηρεσία .**

**Άρθρο 20ο:Διάρκεια Σύμβασης**

Η σύμβαση θα έχει διάρκεια μέχρι εξαντλήσεως των αποθεμάτων και θα ξεκινάει από την επομένη της υπογραφής της σύμβασης

**Άρθρο 21ο: Χρόνος παράδοσης**

Τα υλικά θα παραδίδονται **τμηματικά** στην υπηρεσία μέχρι να εξαντληθούν τα αποθέματα και θα πραγματοποιηθεί αποκλειστικά με έξοδα του προμηθευτή και σε χώρους που θα υποδειχθούν από την Υπηρεσία.

Ο συμβατικός χρόνος παράδοσης μπορεί να παρατείνεται σύμφωνα με τα παραπάνω, το ανώτερο μέχρι του 1/2 αυτού με επιφύλαξη των δικαιωμάτων του Δήμου για την επιβολή των προβλεπόμενων κυρώσεων (Άρθρο 33 ΕΚΠΟΤΑ).

Επισημαίνεται ότι μετά τη λήξη της παραπάνω παράτασης, θα κινείται η διαδικασία κήρυξης του προμηθευτή εκπτώτου.

**Άρθρο 22ο: Χρόνος πληρωμής**

Ο ανάδοχος θα πληρώνεται εντός τριμήνου από την ψήφιση του τιμολογίου από την Οικονομική Επιτροπή με τα απαραίτητα νόμιμα δικαιολογητικά

**Άρθρο 23ο :** **Δημοσίευση**

Περίληψη της διακήρυξης δημοσιεύεται εφάπαξ στο Τεύχος Διακηρύξεων Δημοσίων Συμβάσεων της Εφημερίδας της Κυβερνήσεως επίσης

Περίληψη της παρούσας διακήρυξης θα δημοσιευθεί σε δύο ημερήσιες εφημερίδες του Νομού , σε μία εβδομαδιαία νομαρχιακή εφημερίδα και σε μία ημερήσια εφημερίδα μεγάλης κυκλοφορία γενικών ειδήσεων από αυτές που εκδίδονται στην Αθήνα ή στη Θεσσαλονίκη ή σε μία ειδική εφημερίδα δημοσιεύσεων δημοπρασιών ή σε μία ημερήσια οικονομική εφημερίδα .

Η δαπάνη δημοσίευσης της διακήρυξης βαρύνει τον ανάδοχο στον οποίο θα κατακυρωθεί η προμήθεια, οι σχετικές δε αποδείξεις πληρωμής προσκομίζονται από αυτόν απαραίτητα κατά την υπογραφή της σύμβασης.

|  |  |  |
| --- | --- | --- |
|  |  | ***Ο ΔΗΜΑΡΧΟΣ ΚΩ*** |
|  |  | ***ΚΩΣΤΑΣ ΚΑΪΣΕΡΛΗΣ*** |
|  |  |  |

1. Το τακτικό μέλος Μπαραχάνος Αθανάσιος αποχώρησε από τη συνεδρίαση μετά τη συζήτηση και λήψη απόφασης επί του 1ου θέματος της ημερήσιας διάταξης. [↑](#footnote-ref-1)
2. Το 1ο αναπλ. μέλος, Διακογιώργης Ελευθέριος, προσήλθε στη συνεδρίαση προς αναπλήρωση του απόντος τακτικού μέλους Ζερβού Νικολάου, σύμφωνα με το άρθρο 75 παρ. 2 του Ν. 3852/2010 και αποχώρησε μετά τη συζήτηση και λήψη απόφασης επί του 1ου θέματος της ημερήσιας διάταξης. [↑](#footnote-ref-2)
3. Το 2ο αναπλ. μέλος, Μήτρου Εμμανουήλ, κλήθηκε και προσήλθε προς αναπλήρωση του απόντος τακτικού μέλους Μαρκόγλου Σταματίου, σύμφωνα με το άρθρο 75 παρ. 2 του Ν. 3852/2010. [↑](#footnote-ref-3)
4. Το τακτικό μέλος Κιλιμάτος Νικόλαος προσήλθε στη συνεδρίαση μετά τη λήψη απόφασης επί του 8ου θέματος της ημερήσιας διάταξης. [↑](#footnote-ref-4)